**- - ODLUKA O IZBORU NAJPOVOLJNIJEG PONUĐAČA –**

**KONKURENTSKI ZAHTJEV**

Broj: 05-04-56-13/23

Datum: 24.02.2023. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14 i 59/22), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije, broj: 05-04-56-12/23 od 24.02.2023. godine, u postupku javne nabavke radova na adaptaciji poslovnog prostora sjedišta JU Direkcija regionalnih cesta TK, direktor JU Direkcija regionalnih cesta TK je donio

**ODLUKU**

 **o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-04-56-12/23 od 24.02.2023. godine i ugovor za javnu nabavku radova na adaptaciji poslovnog prostora sjedišta JU Direkcija regionalnih cesta TK, dodjeljuje se ponuđaču **d.o.o. Papilon Čelić za najnižu ponuđenu cijenu od 39.103,91 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **d.o.o. Papilon Čelić**, po proteku roka od 10 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-56/23 od 09.02.2023. Javna nabavka je provedena putem konkurentskog zahtjeva . Procijenjena vrijednost javne nabavke bez PDV-a iznosila je 40.000,00 KM.

Obavještenja o nabavci broj 997-7-3-14-3-22/23 objavljeno 10.02.2023. godine, Službeni glasnik BiH broj: 11/23.

Komisija za javnu nabavku imenovana je Rješenjem broj: 05-04-56-3/23 od 20.02.2023. godine. Komisija za javnu nabavku dostavila je dana 20.02.2023. godine Zapisnik o radu Komisije 05-04-56-11/23 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 23.02.2023 godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-56-12/23 od 24.02.2023. godine. Ponuda ponuđača d.o.o. Papilon Čelić, kao prvorangirana u Izvještaju Agencije, se prihvata. Cijena ponude najbolje ocijenjenog ponuđača iznosi 39.103,91 KM bez PDV-a, u postupku javne nabavke radova na adaptaciji poslovnog prostora sjedišta JU Direkcija regionalnih cesta TK.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 5;
* da su blagovremeno zaprimljene 5 ponude;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Komisija za provođenje postupka javne nabavke radova na adaptaciji poslovnog prostora sjedišta JU Direkcija regionalnih cesta TK, je prilikom pregleda i ocjene ponuda, utvrdila da ponuđač Kristal d.o.o Živinice u svojoj ponudi nije dostavio parafiran nacrt ugovora kako je traženo tenderskom dokumentacijom. Tačkom 6.1.1 Tenderske dokumentacije je određeno: „*Sastavni dio ove tenderske dokumentacije je Nacrt ugovora/okvirnog sporazuma, u koji su uneseni svi elementi iz tenderske dokumentacije. Ponuđači* ***su dužni*** *uz ponudu dostaviti Nacrt ugovora u koji su unijeli podatke iz svoje ponude, te parafirati sve listove Nacrta ugovora.*

*Ugovorni organ je u skladu sa Uputstvom za pripremu modela tenderske dokumentacije i ponuda* *("Službeni glasnik BiH" broj 90/14, 20/15), član 9. odredio tu obavezu ponuđača.*

Zbog gore navedenog, ponuda ponuđača d.o.o Kristal Živinice se odbija kao nepravilna.

Ponude ostala četiri ponuđača (d.o.o. Braća Karić Zenica, d.o.o. Interart Tuzla, d.o.o. Papilon Čelić, d.o.o. Asilting Gradačac) zadovoljavaju uslove propisane tenderskom dokumentacijom u pogledu opštih, ekonomskih i tehničkih uslova.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Interart Tuzla | **39.143,05** | **100**  |
| **2.** | d.o.o. Papilon Čelić | **39.720,52** | **98** |
| **3.** | d.o.o. Asilting Gradačac | **39.976,00** | **97,9** |
| **4.** | d.o.o. Braća Karić Zenica  | **40.000,00** | **97,8** |

Nakon provedene e – aukcije Agencija za javne nabavke formirala je i u „Izvještaju o toku i završetku e- aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** |  d.o.o. Papilon Čelić | **39.103,91** | **100**  |
| **2.** | d.o.o. Interart Tuzla | **39.143,05** | **99** |
| **3.** | d.o.o. Asilting Tuzla  | **39.976,00** | **97,8** |
| **4.** | d.o.o. Braća Karić Zenica  | **40.000,00** | **97,7** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 5 (pet) dana od dana prijema odluke o izboru najpovoljnijeg ponuđača .

 DIREKTOR

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva